
Bizonyára tudjátok, hogy a növényeket a nap- 
fény élteti. Attól nőnek naggyá. Érthető, hogy 
mindegyik a fényre törekszik. Ezt teszi a nap- 
raforgó is, mégpedig olyan buzgalommal, hogy 
a nevét is innen kapta. Napraforgó!... Kora 
reggel kelet felé fordul, ahol a nap kel, s egé- 
szen estig hűségesen követi tekintetével a ra- 
gyogó napkorongot, míg csak le nem nyugszik 
az a nyugati ég alján. Igyekszik minden fénysu- 
garat magába szívni, hogy kövérre duzzadja- 
nak olajos magjai, amelyeket úgy szeretünk 
rágcsálni. 

Kóstoltátok már? 


HORVÁTH ZOLTÁN fotói 
p.a 


Tavasztól nyár derekáig forgolódik a napraforgó a fény után, míg végül tányérja telis-teli lesz ! jv 9) 
finom magokkal, amelyeket szotyolának is nevezünk. A ú 


Mindennap egy-egy papírhajót bocsátok 
útra a zöld folyón. 
Mindegyikre ráírom a nevemet és a falu- 
mét. 
. — Lehet, hogy valaki valahol — hét tengeren 
. túl — ráakad a hajócskámra, és megtudja 
. a nevemet és azt, hogy hol lakom. 
. — Mindegyik hajómat virággal díszítem. 
. — Hiszem, hogy ezekre a különös kis virá- 
. gokra is rátalál majd valahol valaki. 


Minap, amikor az egyik hajócskámat vízre 
sátottam, apró felhőhadat láttam, fehér 
rlákkal úsztak az égen. 

fajon, hol élsz te ismeretlen pajtás, ki 
tra bocsátottad őket, hogy az én papírha- 
jóimmal versenyt ússzanak? 


RABINDRANÁTH TAGORE 


SOMORJAI ÉVA rajza 


BAKÓ ÁGNES 


A pipacs és a buzavirág 


Egyszer a Kisfiú kézenfogta a Kislányt és azt mondta: 

— Gyere! Megnézzük a pipacsokat. 

— Jó — egyezett bele a Kislány. Azzal elindultak. 
Alig léptek ötöt, a Kislány megkérdezte : — Hol vannak 
a pipacsok? És mi az a pipacs? 

A Kisfiú nevetett. 

— Hát virág — mondta nagyon biztosan, mert na- 
gyon biztosan tudta, hogy a pipacs virág: méghozzá pi- 
ros színű és könnyű szirmú, és nem érdemes letépni, 
mert mire hazaérnek vele, elhervad. De, mert mégis- 
csak az a legszebb virág a temérdek búzakalász között, 
meg akarta mutatni a Kislánynak, aki sose látott még pi- 
pacsot. 

Lépegettek hát szép lassacskán a faluszéli búzatábla 
felé. Amikor odaértek, a Kislány örömében ugrálni kez- 
dett. 

— Látom már! Látom! — Azzal egy kékszínű virágra 
mutatott, amely ott kellette magát legszélén, az arany- 
ló kalászok között. 

A Kisfiú megzavarodott. 

— Az nem pipacs — rázogatta a fejét. — Ezt nem is- 
merem, de pipacsot már láttam. Olyan piros, mint a 
húsvéti tojás. Ez kék. 

— Lehet, hogy ez egy kék pipacs — szögezte le a Kis- 
lány, és tovább ugrabugrált és mutogatott és ezt kiabál- 
ta: — Ott is egy! Meg ott is egy! Meg amott is! Látod? 
Teli s de teli kék pipacsokkal a búzamező! 

— Hát nem érted, hogy nem ilyen a pipacs?! — top- 
pantott a Kisfiú. 

A Kislány persze nem értette, mivel még sose látott 
pipacsot. Nagyokat pislogott, s megrántotta a Kisfiú ke- 
zét. 

— De azért virág, ugye? — S mert a Kisfiú bólintott, 
tovább faggatózott. — Mégis, milyen virág? 


— Nem tudom. 


— Kár! ... — sóhajtotta a Kislány. 

Egészen elszontyolodtak. S csak álltak, álldogáltak a 
búzatábla szélén. 

Szerencsére akkor tűnt fel a kanyarban Gyalogosi. 
Szokás szerint gyalogszerrel poroszkált a dűlőúton, s 
teli tüdővel énekelte: 

Búzavirág kéklik, mosolyog az ég, 

Ezer vadvirággal hívogat a rét. 

Búzavirág koszorú, 

Ma senki se szomorú! 

Pitypang-óralánc! Sej-haj! 

Körbe jár a tánc. 

Aztán belefújt a szájharmonikába. Olyan szépen kicif- 
rázta a dalt, hogy a madarak odaröppentek az útmenti 
eperfa ágára és szájtátva hallgatták. 

— Jó napot, Gyalogosi! — köszönt rá a Kisfiú. — 
A legjobbkor jöttél. 

— Én mindig a legjobbkor jövök — mondta Gyalo- 
gosi, és kettészaladt a szája. — Nos, halljam! Miben se- 
gíthetek? 

— Megmondanád nekünk, mi a neve ennek a kék vi- 
rágnak? 


— Búzavirág — felelte vidáman Gyalogosi. — Éppen 
róla énekeltem. 

— Bú-za-vi-rááág?! — nézett nagyot a Kislány. — So- 
se hallottam róla! És hol vannak a pipacsok? 

— Egy kicsivel odébb. Ott, ni! 

A Kisfiú meg a Kislány arrafelé nézett, amerre Gyalo- 
gosi mutatott. És akkor meglátták a pipacsokat. A korai 
szellő ide-oda ringatta őket az aranyló kalászok között. 
Olyanok voltak, mint megannyi pirosruhás, apró tün- 
dér, aki a kalászokkal együtt járja a táncot a szél nótá- 
jára. 

— A pipacsokról is tudsz énekelni? — kérdezte a 
Kislány. 

Persze, hogy tudott olyan nótát is Gyalogosi. Rá is 
zendített tüstént: 

— Búzaföldön piros pipacs, piros a ruhája. 

Mutogatja a szellőnek; jaj, de kényes rája! 

Hallod-e, te Piros pipacs, 

Sose kényeskedjél! 

Szép ruhádat elszakítja, 

összetépi a szél. 


— Igazán összetépi? — kérdezte szorongva a Kislány. 

— Persze! — nevette el magát Gyalogosi. — Dehát a 
pipacs tehet róla. 

A Kislány ezt nem egészen értette, mégsem kérde- 
zősködött tovább, mert közben valami csudaszépet pil- 
lantott meg. 

— Ott! — kiáltotta. — Ott, ni! Három, négy, sőt öt 
piros pillangó repül. 

— Aha! — rázogatta a fejét Gyalogosi. — Piros igaz, 
de nem pillangó. Már megint a szélnek kellette magát 
valamelyik ostoba pipacs. Ezek sohasem okulnak. A szél 
letépte hát a szép piros szirmát, s most viszi magával 
kedvire. Dehát a pipacsok akarják így — tette hozzá, 
majd ezt mondta: — Szedjetek szaporán sok-sok búza- 
virágot. Kötök belőle a Kislánynak koszorút, emlékül a 
mai találkozásra. 

A Kisfiú meg a Kislány fürge kézzel szedegette a búza- 
virágot. A Kisfiú ráadásnak néhány szál pipacsot is leté- 
pett, hogy fonja koszorúba a búzavirágok közé azt is. 


Gyalogosi emlékül, arra a napra, amelyen a Kislány elő- 
ször látott pipacsot. Aztán letelepedtek a búzatábla szé- 
lére. S míg Gyalogosi megkötötte a koszorút, ezt mesél- 
te: 

— Valaha rég a búzavirág egyedül élt a búzakalászok 
között. Ám egy napon, ki tudja honnét, a szél a közelébe 
pottyantott egy pipacsmagot. Az nőtt, nőtt, bimbót haj- 
tott, végül kinyílott. Amikor már teljes pompájában vi- 
rult, rákiabált a búzavirágra. 

— Szedd a sátorfádat, de tüstént! Telepedj meg más- 
hol! A búzaszálak között ezentúl egyedül én akarok 
lakni; mert festőien szép vagyok a sárga kalászok kö- 
zött. Látod, már jön is a festő, hogy lefessen engem. 

És valóban. Igaz volt, amit a pipacs kiabált. Éppen arra 
jött a festő, és festeni kezdte a búzatáblát meg a pipa- 
csot. 


— Ugye?! — nevetett diadalmasan a pipacs. — Téged 
észre sem vett. Te alacsony vagy, és erősek a szirmaid. 
Te csak állsz itt unalmasan. Látod, én együtt járom a 
táncot a kalászokkal, mert könnyű vagyok, mint a pihe, 
és ha dúdolni kezd a szél, meglebbennek a szirmaim. 
Így hát neked itt semmi helyed! 

— Ilyet ne mondj! — szólt szelíden a búzavirág. — 
Itt élek, amióta az eszemet tudom. A szirmaim erősek 
mint a kalászoké. Ezért is hívnak búzavirágnak. Ha itt 
akarsz megtelepedni, hát vesd el a magjaidat, s maradj 
itt; de kérlek, ne ócsárolj engem. Nagy a búzatábla, el- 
férünk rajta ketten is. 

A pipacs elgondolkodott egy kicsit. Bólintott. 

— Itt maradok — szögezte le. — De mindig szebb le- 
szek nálad! Úgy virítok majd, hogy mindenki engem 
vesz észre elsőnek. És magasabbra növök, mint te, s 
megcsodál, aki csak lát! 


A búzavirág nem felelt. Ő tudta, milyen az élet a bú. 
zatáblán, s örült, hogy tömör a bóbitája és erősek a gyö. 
kerei. Kicsit haragudott a pipacsra, de azt mondta, ma- 
gában: Tegyen, amit akar. A búzaföld végül is mindenkié, 
Lakjon itt, ha akar, akkor is, ha gyönge. Mert a kalászok 
erősek, mint én. Bírják a szelet, vihart, csak így lehet be. 
lőlük kenyér, s engem is csak így szedhetnek csokorba, 
hogy piacra vigyenek, ahol pipacsot még nem árultsenki, 

Éjszaka közepén nagy szél kerekedett. A búzavirág 
könnyen megbújt a kalászok tövében, ám a pipacs jaj- 
gatni kezdett. 

— Végem van! Véééégeeeem! Letépte a szirmaimat 
a szél! Jajjaj! Oda minden ékességem! 

Sokáig tartott a vihar, s amikor végre elült, a búzavi. 
rág odahajolt a pipacshoz. Vígasztalóan súgta. 

— Ne keseregj! Érlelj magot a napsütésben, s szórd 
szét magad körül. Azokból majd új pipacsok születnek, 
s ha rövid ideig virítanak is, mindenki gyönyörűségére 
pompázhatnak a kalászok között. Én nem zavarlak és 
nem haragszom rád. 

Úgy is lett. Azóta a pipacs és a búzavirág békén él egy- 
más mellett a búzaföldön. A pipacs persze nem állja 
meg, hogy ne kellesse magát a szélnek; s olyankor né- 
hány piros pillangóhoz hasonló szirom röpdös a kalá- 
szok fölött, a búzavirág meg elnézően mosolyog. Így 
is lesz mindig, míg csak pipacs és búzavirág terem a bú- 
zaszálak között, 

Gyalogosi befejezte a mesét. Elkészült a virágkoszorú 
is. A néhány szál pipacs könnyű szirma lebegve piroslott 
a tömörfejű, kék virágok között. A Kislány boldogan 
tette a fejére, aztán elköszöntek Gyalogosítól. Lassan 
bandukoltak hazafelé. A Kislány vízbe tette Gyalogosi . 
ajándékát emlékül arra a napra, amikor először látott pi- 
pacsot, de álmélkodva látta, hogy egyetlen pipacs sem 
virít a kék koszorúban. Ugyan hová lehettek? 

Aztán a Kisfiúnak eszébe jutott, hogy még hazafelé 
baktattak, feltámadt a szél. Ránevetett a Kislányra: 

— Ezek a buta pipacsok ma megint piros pillangót 
játszottak! 


OSVÁT ERZSÉBET 


Búzavirág 


Sárga búza közül 

a kék virágszálak 

nyújtózva, 
iváncsin 
i-kikandikálnak. 

.  Csodálják pacsirták 
felcsendülő hangját, 
el-elnézik, hogyan 
nyüzsögnek a hangyák. 

XA B FF 
Széltolónak sok barátja van, és ez nagyon jó, 
ennek örül Széltoló. Sok barát, sok öröm, sok 
meglepetés, sok vigasság. Néha már-már túl 
sok a sok. És akad ám gond is bőven, szomorú- 
ság és sírás-rívás, fájdalom és félelem, és ami 
ennek a nyomában jár: kérelem... Jönnek a 
barátok, az ismerősök, de néha még az isme- 
retlenek is, és így szólnak: , Széltoló, segíts!" 
. . . És ő segít. S ha nem ő, akkor egyik barátja 
a sok közül, vagy a barátjának a barátja. A bajba 
jutott így vándorol baráttól barátig, míg rá 
nem talál a megoldásra. A segítség némelykor 
nagyon aprócska dolog, egy szög kölcsönbe, 
vagy egy lyukas kalap örökbe — vagy egy jó- 
tanács. Esetleg egy történet, amiből okulni le- 
het, hiszen — ahogy a mondás tartja — más 
kárán tanul az okos. Más kárán vagy diada- 
lán... Mi történt a minap is!. . . Hallgassuk 
csak Széltolót! 


Bese 


— Tudjátok, hogy a házam éjjel-nappal! nyitva 
áll, és akárki beléphet hozzám, ha jószándék 
vezeti. Egyszerűen lenyomja a nagy rézkilin- 
cset, kinyitja az ajtót, és már ott is van... 
Képzelhetitek, mennyire csodálkoztam, ami- 
kor egyik reggel mégis arra ébredtem, hogy 
valaki dörömböl az ajtómon. . . , Bújj be!" — 
kiáltottam. , Ajtó, ablak nyitva van, bejöhet 
akárki!" ... Erre aztán bejött a dörömbölő 
akárki. Bevallom, kicsit megszeppentem. Tor- 
zonborz fickó toppant be hozzám térdig érő 
szűk gatyában, gumicsizmában, és azt mondta, 
hogy ő Drazsek, az erdei lakó, és nagy bajban 
van, azonnal segítsek rajta... Fél... Egy ba- 
goly telepedett az ablakához. Minden este meg- 
jelenik, és bekiabál hozzá. Előbb kiabál, aztán 
csak ül és néz. Fönn a Hold, lenn a bagoly — ő 
meg benn a házban vacog, nem mer kilépni, 
nem mer elaludni, jaj neki. . . 


— , Kedves Drazsek!" — mondtam a torzon- 
borz erdei lakónak. , Igen megtisztelő, hogy 
hozzám fordulsz segítségért nagy bajodban." 
Drazsek bólogatott, hogy tudja, aztán sürge- 
tett, hogy még aznap este kergessem el a félel- 
metes baglyot. , Arról szó sem lehet, kedves 
Drazsek" — csóváltam a fejemet, aztán el- 
mondtam neki, hogy a baglyot nem ismerem, 
de amikor egyszer régen az erdőben laktam, 
velem is megesett egy hasonló eset... Nem 
bagoly-eset, hanem sün-eset... Ugyanis min- 
den este megjelent a kertemben egy sünöcske, 
aki szemérmes képpel csalánleveleket tépde- 
sett, aztán tovább állt. . . , Egy szemérmes sün 
csalánnal " — mondtam Drazseknak. , Hidd el, 
elég különös és szúrós. Félhettem volna... 
De nem! Büszkén lestem az ablakomból, hogy 
mikor érkezik. A vendégemnek tartottam. Gon- 
dolkozz ezen, Drazsek, azt hiszem, érdemes." 


HORGAS ÁDÁM rajzai 


— Drazsek, az erdei lakó elgondolkodott a sze- 
mérmes sün példáján, és addig gondolkodott, 
míg eszébe jutott, hogy. . . , Hopp!" — kiáltott 
Drazsek. , Ha Széltolónak a sün, nekem a ba- 
goly! Ha ő vendégnek látta, én is annak látom." 
S aznap este, mikor megjelent ablakánál a 
gyöngyszemű fülesbagoly, Drazsek kitárta ab- 
lakát, kikönyökölt a párkányra és így szólt: 
n]Jó estét, jó estét. . . Milyen öröm, hogy meg- 
érkezett kegyed. . . Már vártam. Büszke vagyok 
a társaságára... Mit szól hozzá, milyen szép 
nyári esténk van ma. A Hold úgy ragyog, mint- 
ha kisuvikszolták volna..." A bagoly erre 
megkérdezte, hogy mi az a ,kisuvikszolták", 
mert kicsit csúnyán hangzik. Lehet, bólogatott 
Drazsek, de találó . . . És így tovább, tovább. . . 
Bizony, el kell ismernem, Drazsek rajtam is 
túltett, ha újra erdőlakó leszek, én is megszó- 
lítom a sündisznócskát. 


VERA FERRA-MIKURA 


A szalámis zsemle 


— Jópipa a nevelt lánya! — mondja a szom- 
szédasszony, azzal elbeszéli, mire lett figyel- 
mes egy héttel ezelőtt, és azóta is nap mint 
nap. 

Éva asszony hallgatja, aztán bizonytalanul 
csak ennyit mond: Alig hihetem. Meg kell győ- 
ződnöm róla. , 

Másnap, amikor Ingrid iskolába indul, Eva 
asszony beszalad a szobába, és kiles a függöny 
mögül; vajon igazat mondott-e a szomszédasz- 
szony. — Igazat. 

A kert elejében, a mogyoróbokroknál a kis- 
lány kiveszi táskájából a tízóraiját, aztán fogja 
a szalámit és a magas fűbe dobja. Az üres zsem- 
lét elteszi, egy futó pillantást vet hátra, a kapu 
felé, és kisétál az utcára. 

Éva asszony vár egynéhány percet, majd oda- 
megy a mogyoróbokrokhoz, és a cipője orrával 
széthajtja a fűcsomókat. 

Ott fekszenek a szalámiszeletek. A drága 
sonkaszalámi, amit egyenesen Ingridnek vásá- 
rolt! 

No, nézzük csak. Ha Ingrid nem szeretné a 
szalámit, megmondhatta volna — gondolja Éva 
asszony ingerülten. Dühös most a szomszéd- 
asszonyra is, aki éppen ebben a pillanatban tű- 
nik fel a kerítés túloldalán, és elégedetten néz 
feléje. 

— No lám — kezdi rá megint —, és maga el 
sem akarta hinni! 


— Igen, igen, de most éppen szól nálam a 
telefon — szabadkozik Éva asszony, és vissza- 
siet a házba. 

A szomszédasszony már egy évvel ezelőtt is 
bizalmatlan volt. — Egy nevelt gyerek? — kér- 
dezte. Csak nehogy majd csalódást okozzon! 

Éva asszony elmosogatja a reggeli edényt, 
kiteszi az ágyneműt az ablakba, hadd szellőz- 
zön; felírja egy cédulára, mi mindent kell majd 
vennie a boltban, és elindul vásárolni. 

Ingrid nehéz eset. Eddig már hat családnál 
lakott. Az ember sohasem tudhatja, mit is 
gondol magában ez a kislány. Olyan ritkán tud 
szívből nevetni! Éva asszony mégis azt hiszi, 


Ma 


RÁKOSY ANIKÓ rajzai 


hogy megismerte már őt egy kicsit, és reméli, 
hogy idővel a bizalmát is elnyeri. 

Egész délelőtt azon gondolkodott, hogyan 
fogadja majd Ingridet, ha megjön az iskolából. 
Rázúdítsa a haragját? Vagy inkább kérdezze ki 
gondosan? 

Végül úgy határozott, nem teszi sem az egyi- 
ket, sem a másikat. Nem szól semmit, de hol- 
naptól Ingrid nem kap szalámis zsemlét. 

Másnap reggel — mintha semmi sem tör- 
tént volna — Éva asszony vajat és lekvárt ken a 
zsemlére. Ingrid figyeli. Felöltözve áll az asztal 
mellett, és hangosat nyel. 

— Szalámit nem kapok ma? — kérdi. 


Éva asszony, aki mindeddig uralkodott ma- 
gán, most kifakad. — Azért, hogy eldobd? Hát 
mit képzelsz te egyáltalán — és dühös mozdulat- 
tal bedugja a zsemlét Ingrid táskájába. 

Ingrid hátrahőköl. —Igazán, csak a macska. . . 
mert mindig odasompolyog hozzám — hebegi. 

— Micsoda, te a macskát eteted a drága sza- 
lámival? — lepődik meg az asszony. 

— Jaj, hát nem érti?... egyáltalán nem érti 
— zokogja Ingrid. — Megeszi... különben 
megeszi a kismadarakat, mert a fészek olyan 
alacsonyan van az orgonabokorban. . . gondol- 
tam, jobb, ha nem éhes a macska. . . 

— Ingrid! — sóhajt fel Éva asszony, és úgy 
öleli át, úgy szorítja magához a gyereket, aho- 
gyan már réges régóta szeretné. — Jól van, jól 
— suttogja, Ingrid haját simogatva. — Majd 
rendbehozom én ezt a dolgot a macskával. 
Talán ízlene neki a májas is. Mit gondolsz? . 

— Nem tudom — feleli Ingrid. ri 

— Kipróbálom. Még ma — mondja Éva 
asszony, de a legszívesebben hozzátenné: Iste- 
nem, hogy milyen ostobák is vagyunk néha, 
mi felnőttek! — És ha nem mondja is, de gon- 
dolja legalább. . . és ez nem is kevés. 


Fordította KUN MAGDA 


(JUTTA MODLER : A béke otthon kezdődik című 
kötetéből. Herder Kiadó, Bécs 1985) 


HEY íj! 


OVÁCS vasa 
[4 


Ha látok dgy bogarat, a 
Kg sose tudja megállni, 
po fölmászik a kezemen. 
Ha mászik a kezemen, 
sose tudja megállni, 
mindig fölfelé szalad. 


Ujjam hegyéig ha ér, 
sosem tudja megállni, 
a szárnyát is bontja már. 


Ha már bontja, föl is száll, 
sose tudja megállni. 
) Kirepül a szememből. 


Pedig vissza nem talál! 
Én se tudom megállni, 
erre-arra keresem. 


Ijza 


S ha bogarat találok, 
sose tudom megállni: 
megkérdezem — Te vagy az? 


C iggtsAL ág ad 


Év B s é k r 6Ó I a m — bjatodik folytatás. A 


Me 


EI A MELLÉKLET, EMELD KI A LAPBÓL! 


TICHTERNÉ KROPF ANIKÓ ötlete 


A 


A béka elkészítéséhez szükséged lesz 
ollóra, ragasztóra, tűre, cérnára. 

Vágd körül a ,béka-kellékeket" a 
vastag vonalak mentén! A sárga formát 
hajtsd félbe, majd varrd rá a zöld for- 
mákat az 1. ábra szerint! 

Az A/1-es formát (a béka szemének 
hátulját) a 2. ábra szerint ragaszd a he- 
lyére. 

Elkészült a béka-bábu; az ujjaidat 
beledugva, tátogathatod. 

E vákrobata a mókuska. 

E (gyakorolni sose lusta. 

vwi ; B Ugróbajnok bizony ő, 
lik , JE. kúszásban is kitűnő. 


Jegenyéről lncfenyőre — zaj 
ai mgujúl im Mann 2 0 sdgéágil "yaari ki e. 


MADÁR ESZTER rajza 


A bátor 
kisfiú 


(Dagesztáni mese) 


Élt a világon egy kisfiú. Egyszer kiment az er- 
dőbe, s addig sétálgatott a fák közt, míg elté- 
vedt. Sokáig kereste az utat, bele is fáradt a vé- 
gén. Ekkor letört magának egy vastag ágat, s 
bottal ment tovább. Ment, mendegélt, de úgy 
kimerült, hogy le kellett feküdnie egy bokor 
tövébe. 

Ahogy ott feküdt, egyszer csak látja: egy óri- 
ás kígyó mászik felfelé a mellette lévő fára. A fán 
madárfészek, benne csupasz fiókák! 

Amikor a fiókák meglátták a kígyót, keser- 
vesen csipogni kezdtek: 

— Segítség! Segítség! 

De senki sem ment a segítségükre. 

A kígyó meg csak kúszott a fészek felé szi- 
szegve, száját eltátva, nyelvét öltögetve. 

A kisfiú először nagyon megijedt, de aztán 
megsajnálta a fiókákat, megragadta a vastag bo- 
tot, és teljes erejéből rásújtott a kígyóra. A kí- 
gyó a földre pottyant, azonban rögtön magához 
is tért, s a fiúcskára támadt. Küzdöttek, vias- 
kodtak, míg a végén a fiú győzött. 


0 


A kígyót odadobta étekül a fiókáknak, ő pe- 
dig ismét lefeküdt a bokor tövébe, s mély 
álomba merült. 

Hirtelen szél támadt az erdőn, az állatok od- 
vaikba húzódtak, a csillagok a felhők mögé búj- 
tak. Hatalmas szárnyának szelet kavaró csapá- 
saival a griffmadár közeledett fészkéhez. Ami- 
kor meglátta a fiút, éktelen haragra gerjedt: 

— Emberrr, széttéplek! Emberrr, széttép- 
lek! — rikácsolta. 

— Mama, mama, ne bántsd! — kérlelték 
sírva a fiókák. — Ezaz ember megölte a kígyót, 
megmentette az életünket! 

Ekkor a griffmadár leszállt a földre, és szé- 
lesen kiterjesztette a szárnyát a fiú felett, hogy 
se szél, se eső ne érje, amíg alszik. Reggel, 
ahogy felébredt a fiú, s meglátta a hatalmas 
madárszárnyat, sírva fakadt. 

— Ne félj! — mondta neki a griffmadár, — 
megmentetted a fiókáimat, most kérhetsz tő- 
lem, amit akarsz. 

— Vigyél engem haza — szipogta a fiúcska. 

— Ulj a hátamra, kapaszkodj meg a nyakam- 
ban, s máris repítelek. 

A kisfiú felült a griffmadár hátára, magasba 
emelkedtek, és addig meg sem állak, amíg meg 
nem pillantották a szülői ház füstölgő kémé- 
nyét. 

Fordította KOVÁCS SÁNDOR 


STUIBER ZSUZSA rajzai 

GYÁRFÁS ENDRE 


DÖRMÖGŐÉK KERTÉSZVERSENYE 

48 et 75 


— Mi nyerjük a kertészversenyt , — Nyuszi lesz a versenybíró. 


— kiált Bori. — Nem vitás. Vigyük hozzá sebesen! 
Kertünkben egy fej saláta — Én viszem — szól Berci. — Dehogy! 


valóságos óriás. — rikkant Marci. — En viszem! 

Fogja is már a salátát, 
csakhogy öccse odakap. 
Dulakodnak, és az egyik 
salilevél leszakad. 


— Kétbalmancsos gyermekek! 
Kiragadja a kezükből. . . 
Reccs! A torzsa megreped. 


Viszik azért a nyuszihoz. 

— De kár, de kár, jó bocsok! 
Hogyha egyben maradt volna, 
ez lenne a díjazott. 


— Összevarrom — 

Előkerül cérna, tű... 

— A megoldás, nyuszi pajtás, 
egyszerű, de nagyszerű. 


— Régi versenyszabály szerint 
— szól a nyúl — ezt nem szabad. 
A saláta akkor , nyerhet", 

ha egészben megmarad. 


— No de. . . várjatok csak, mackók! 
Támadt egy jó ötletem: 
megkóstolom salátátok, 

s ha ízlik, hát megeszem. 


EZ 
Hamm! Jé, ez a legfinor 1é 
ha nem is a legnagyobb. 
Illő, hogy a salátáért 


vigaszdíjat kapjatok. 


. ag PT 


Igaz? Wem igaz? 


tt 


1 vízben él 
testét tol! borítja 
brekeg 
repül 


Í 
PÁKOLITZ ISTVÁN Vl ugrik 


vi : j kelepel 
Kecskehéka — a kicsinye az ebihal 


fészeklakó 
csupasz 
szúnyogot, legyet eszik 


Kecskebéka prutty-pruttyogja 
)reke-breke-brekeke. , 
Ha nem hagyja abba, torka 
bere-bere-bereked. 

illed a szemedgombja 
ne-ne-ne-ne neked! 
Pruttyog — ez az üdve gondja 
s kenye-kenye-kenyere. 
Szétreped a 

addig mondja — 
fene-fene-feneke. 


Rajzolj egy kerek tavat, 
s bele annyi békalencsét (zöld 
pöttyöt), ahány olyan állítást 
találsz a felsorolt tulajdonsá- j 
gok között, amelyek a békára a 
igazak! Rajzodat küldd el Dör- 
mögő Dömötörnek! d 


Mékaszerenád 


Ha többen vagytok, egy kis gyakorlással igazi békaszerenádot 
varázsolhattok. Ilyenkor a tavak partján ez gyakori esemény! 
Mondogassátok a hangutánzó mondókákat : 


— Varrok, varrok! 
— Mit, mit, mit? 
— Papucsot, papucsot! 


Kis békák (magas hangon): — Mienk ez a tó, mienk ez a tó! 
Öreg békák (mély hangon): — Örökösen, örökösen! 


fMékaöltöztető 


Itt sorakoznak a béka-bölcsisek. Az első szomorú, a második 
nevet, a harmadik megint csak szomorú. Folytasd a sort! A végére 
értél? Most rajzolj minden harmadiknak piros bugyogót! Végül 
minden negyediknek színezd kékre a partedlijét! Milyen lett a 
legutolsó? Rajzold le Dörmögőnek! 


Béka-gólyt 


Mékakergető 


Alakítsatok kört, számoljá, 
tok ki a következő mondóká. 
val, hogy melyikőtök legyen a 
gólya: 

Hosszú lábú gólya, 

Hol voltál azóta. 


A csengeri tóba" 
Huss! 


A gólya fél lábon áll a tóban, 
A békák megközelítik, ugrán. 
doznak körülötte, így incselked. 
nek vele: 


Béka, béka, brekeke, 
Megfognál, ha lehetne! 


A gólya hirtelen megmozdul, 
és elkap valakit. Akit megfog a 
gólya, az kiesik a játékból. 


Piceraállítatta RICMHTERNÉ KRODPDE Ah 


Gólya, gólya, vaslapát, 
Hozzál nekem kisbabát! 


Ugye, te is kiabáltad már, ha 
gólyát láttál? Vajon tényleg 
. a gólya hozza a kisbabát? 


FECSKE CSABA 
Titok 


Ha tudnák a gólyák, 

amit én tudok, 

hogy a baba kórházban készül! 
De hát ez titok! 

Nem mondom senkinek, 

mert ha megtudják a gólyák, 
még anyának is, 
még anyának is 
kikotyogják! 


BIZUKÉZÉK 

Kedves gyerekek! 


A Menyecske úti iskola 1/b osztályának tanu- 
lói örömhíreket közöltek velünk: 


ss . . .Már egyedül írunk neked..." 
,, Ülvasásból dícsérőt kaptam!" 
s: Megtanultunk úszni!" 


Nem töltötték tétlenül az idejüket a diákok 
és a tanító nénik. Megérdemlik a pihenőt. Vég- 
reitta 


Nálunk ez a tény Berci számára a legnagyobb 
öröm. Ő már iskolás, és — nem titok — elfá- 
radt a tanévben. Nem panaszképpen mondom, 
hiszen megérte. Nem kell segítséget kérnie 
anyótól vagy tőlem, ha levelet akar írni valaki- 
nek. Nem kell megvárnia, hogy ráérjünk, ha 
mesére vágyik: A könyvek segítségével eljut- 
hat bárhová gondolatban, akár más földrészekre 
is, vagy éppen a mesék világába. 


Berci most is olvas. Ha fülelek, én is hallha. 
tom, mert Borinak olvassa hangosan Oravecz 
Imre versét: 

ssAnyu föltesz a biciklire, 

apu föltesz a biciklire, 

nagymama föltesz a biciklire, 

lmi föltesz a biciklire, 

Pisti föltesz a biciklire, 

és én mindenkinek külön leesek..." 


Borika jót kacag, és kéri Bercit, hogy olvasson 
még. Marci is melléjük kuporodik, és hallgat- 
ják a történeteket, egyiket a másik után. Ma. 
tild kisasszonyról, Samu bácsi fenevadjairól, a 
nagyravágyó csirkéről. . . 

Berci a tanév végén kapta tőlünk azt a köny- 
vet, amiből éppen olvas. A címe Hiszi a piszi, 
a Bukfenc könyvek első kötete. 


35 forintért vettük a könyvesboltban. Nem 
volt drága, mégis, milyen jó ajándék! Ezt most 
azért mondom, hogy értsen belőle egy kisfiú. 
A nevét nem árulom el, ő úgyis magára ismer, 
A levelét viszont megmutatom nektek: 


s, Kedves Dörmögő! Ha jó lesz a bizonyítvá- 
nyom, kapok egy bringát, sebváltósat (sebesség- 
váltósat). Az osztályban már majdnem min- 
denkinek van. A haverom videót is kap, pedig 
rosszabbul tanul, mint én. Ugye nincs igazság?" 


Ebben az esetben van egy igazság. Mégpedig 
az, hogy a bizonyítványért nem jár fizetség, 
se ,bringa", se video, se más. Azért tanultok, 
hogy okosak legyetek. A szülők természetesen 
örülnek, ha jól tanultok, s ha örömükben vesz- 
nek nektek valamit, akkor az ajándék, nem pe- 
dig fizetség. S hogy ez az ajándék mekkora, az a 
szülők pénztárcájától függ. Ilyen drága ajándé- 
kot én sem vehettem Bercinek. A három bocs 
mégis vidáman nevet a körtefa alatt. Éppen 
Fehér Klára A szoknya című történeténél tarta- 
nak. Lám, a vidámsághoz olykor egy könyv is 
elég. 

Nektek is sok vidámságot, jó nyaralást kí- 
vánok: 


Dörmögő 


Áprilisi rejtvényünket azok fejtették meg jól, 
akik ebben a sorrendben rajzolták a színes pöttyöket: 


bordó, kék, piros, zöld, barna, sárga, 


Jutalmat kaptak: 


Bali Hajnal, Oltárc 
Bede Orsolya, Szolnok 
Bicsár Andrea, Mohács 
Czinege Andrea, Hajdúszoboszló 
Fenyvesi Orsolya, Baja 
Foglszinger Orsolya, Nagymányok 
Gaál Adél, Nagyatád 
Horváth István, Kapuvár 
Jámbor Andrea, Oltárc 
Juhász Csaba, Dunaharaszti 
Képli Ancsa, Fehérvárcsurgó 
Kissgyörgy Erzsébet, Csobánka 
Kovács Krisztina, Budapest 
Kun Melinda, Karcag 
Laluska Judit, Szeged 
Laza Réka, Dég 
Lukács Richárd, Oltárc 
Márta Alizka, Salgótarján 
Mihalusz István, Csobánka 
Mike Ágnes, Békés 
Móni Péter, Nyergesújfalu 
Németh Judit, Pápa 
Potyi Gergely, Vép 
Ruza János, Szabás 
Sárközi Norbert, Tápiószecső 
Somogyi Magdolna, Szalkszentmárton 
Szelestey Ákos, Szombathely 
Táborosi Attila, Szeged 
NI. sz. Dózsakerti óvoda, 2. sz. kiscsoportja, Tatabánya 
Napközi Otthonos Óvoda, Monorierdő 


Kirándul a család 
STIPKOVITS NOÉMI budapesti olvasónk rajza 


ÁRA: 7,50 FT 


Kellemes a június. 

Lassan indulj, messzi juss! 
Folyók. . . városok. . . és várak. . , 
Ismerd meg magyar hazádat! 


(TAMKÓ SIRATÓ KÁROLY) 


